section_heading: Sklapanje mira i posljedice
paragraph_text: mini|300px|[[Hrvatsko-Ugarsko Kraljevstvo|Hrvatska, Slavonija i Dalmacija nakon Zadarskoga mira]] Zadarski mir sklopljen je dana 18. veljače 1358. u sakristiji crkve Sv. Frane u Zadru, čime je Ludovik I. pod svoju vlast vratio cijelu Dalmaciju, a Mletačka Republika odrekla se posjeda cijelog dalmatinskog kopna i svih otoka od Kvarnera do Drača (Durazzo). Mletački dužd odrekao se, također, titule "hrvatskog i dalmatinskog hercega".